אליאנה תדהר

**אליאנה תדהר** (נולדה ב-24 באוגוסט 1992) היא שחקנית, זמרת, מוזיקאית, מנחה ומדבבת ישראלית.
ממוזער|תדהר ב-2017

## קורות חיים
תדהר נולדה וגדלה ברמת אביב בתל אביב. אמה אאידה ילידת לטביה ממוצא לטבי ורוסי. אביה יאיר הוא יליד הארץ.

את לימודי התיכון עשתה תדהר במגמת תיאטרון ב. במקביל, למדה נגינה בפסנתר בקונסרבטוריון הישראלי למוזיקה בתל אביב. היא גם הייתה זמרת בלהקת "השכנים של צ'יץ'" ובלהקת צופי תל אביב במסגרתן הופיעה, בין היתר, במחזות זמר בבימוים של ירון כפכפי ואמיר פיי גוטמן.

את שירותה בצה"ל עשתה תדהר בלהקה הצבאית "קיטבג".

תפקידה הטלוויזיוני הראשון היה בשנת 2004 כשהייתה בת 12 ובו היא השתתפה בסרט הילדים "בסוד המילים", סרט קצר שהופק לכבוד חג סוכות, שיחקה בתפקיד עצמה.

בשנת 2011 לוהקה לסדרה "החולמים", בערוץ הילדים של HOT שם שיחקה את דניאלה (דני) רובין ושרה יחד עם תובל שפיר את שיר הנושא של הסדרה. בחנוכה אותה השנה השתתפה בפסטיגל וזכתה במקום הראשון, יחד עם תובל שפיר בשיר "הילדים של העתיד". באותה שנה זכתה יחד איתו בפרס "זוג השנה" בטקס נבחרי הילדים.

בשנת 2012 החלה להשתתף בסדרת ההמשך של "החולמים", "גאליס", בה המשיכה לגלם את דני במשך 7 עונות, עד 2016. בנוסף השתתפה בפסטיגל באותה שנה, שם ביצעה את השיר "אהבה גדולה" וזכתה במקום הראשון. באותה השנה התחילה להופיע במופע החדש שלה: "המופע של אליאנה". בסוף שנת 2012 זכתה בתואר "שחקנית השנה" בטקס נבחרי הילדים.[ממוזער|250px|תדהר בסרט "[גאליס - המסע לאסטרה", 2014]]בשנת 2013 החלה להשתתף בטלנובלה "אניגמה" ב-Yes, שם גילמה את דמותה של העיתונאית שושן שטיגלר. תדהר אף לקחה חלק במופע של גאליס לצד חבריה לסדרה. בשנה זאת יצא לאקרנים הסרט המדובב "היפה והגלדיאטור" שבו דיבבה את לוסילה היפה. בחנוכה באותה שנה השתתפה ב-"X פסטיגל" וזכתה בו במקום הראשון עם השיר "מה זה משנה". בסוף אותה שנה זכתה בתואר "שחקנית השנה" בטקס נבחרי הילדים. ביולי 2013 שיתפה פעולה עם רענן פוגל בדואט "שירת המלאכים". באותה השנה התארחה בעונה הראשונה בתוכנית האירוח של ערוץ הילדים שהנחה שחר חסון "הפרעת קשב".

באוגוסט 2014 שיחקה בסרט הקולנוע "גאליס - המסע לאסטרה", המבוסס על עלילות הסדרה גאליס. באוקטובר 2014 השתתפה במופע השני של סדרת הטלוויזיה גאליס. בסוף אותה השנה זכתה בפעם השלישית ברציפות בתואר "שחקנית השנה" בטקס נבחרי הילדים. באותה שנה גם השתתפה בפעם הרביעית במופע הפסטיגל, וזכתה שוב במקום הראשון עם השיר "בדרך לאור". באותה שנה הנחתה את משדר "גדולים מהחיים" לצד טל מוסרי. תדהר הייתה גם חברה בפאנל של תוכנית הבידור של "רשת" בערוץ 2, "הכל הולך". כמו כן באותה השנה התארחה בסדרת הילדים הקומית של HOT VOD Young "הקלמרים" שיחקה בתפקיד עצמה.

באפריל 2015 שיחקה בהצגת הקומית בתיאטרון גבעתיים "נא לכבות טלפונים", לצד גיא עמיר, חנן סביון ונעמי לבוב. בקיץ של אותה שנה, השתתפה, עם רוני דלומי ולי בירן, במופע "לוקחים את הזמן", ובו ביצעו השלושה להיטים של הלהקות כוורת והחיפושיות לצד עיבודים חדשים לקלאסיקות מ"הכבש השישה עשר". באוגוסט אותה השנה, דיבבה את קורטני בסרט "ברבי מלכת הרוקנרול". במקביל, הצטרפה ל"חבורת פורפליי" במסגרת קפה התיאטרון הקאמרי לערבי אלתורים. הקבוצה, אשר רוב חבריה סיימו לימודיהם בסטודיו למשחק ניסן נתיב סניף ירושלים, מופיעה גם בתיאטרון החאן. עוד באותה שנה, בחודש ספטמבר, זכתה בפעם הרביעית ברציפות בתואר "שחקנית השנה" בטקס נבחרי הילדים בערוץ הילדים. בהמשך, לקחה שוב חלק במופע הפסטיגל והצטלמה ל-"גאליס - קונקט", הסרט השני בסדרת סרטי "גאליס" שעלה לאקרנים באפריל 2016.

בהמשך 2016 השתתפה בסרטו של שי כנות "ארבע על ארבע". בנוסף, החלה להשתתף בסדרה "או-בוי", בתור זהר אפלבוים בערוץ הילדים. עוד באותה שנה, הצטלמה לסרט הסטודנטים "פזמון חוזר", שהופק במסגרת לימודים ב"מעלה - בית הספר לטלוויזיה לקולנוע ולאמנויות" בירושלים. עם זאת, השתתפה תדהר בספיישל הטלוויזיוני "התכנית" לצידו של אילן רוזנפלד. כמו כן דיבבה את ברבי בסרט "ברבי: יחידת הריגול". בחנוכה השתתפה, בפעם השישית ברצף, בפסטיגל. כמו כן באותה השנה התארחה בעונה הראשונה של התוכנית הקומית של אדיר מילר שנקראת ״צומת מילר״ ששודרה בערוץ 2, שיחקה בתפקיד עצמה.

במאי 2017 החלה לשחק בתפקיד ראשי במחזמר "פשוט לאהוב" לצד עוז זהבי בתיאטרון הקאמרי. בספטמבר 2017 זכתה בתואר "שחקנית השנה" בטקס נבחרי הילדים, בפעם השישית ברציפות, ובחג החנוכה באותה שנה, הופיעה שוב בפסטיגל.
ממוזער|שמאל|תדהר בשנת 2014
בסוף שנת 2017 החלה תדהר לשמש כפרזנטורית של מותג האופנה "דלתא". בנוסף השתתפה בפסטיגל השביעי שלה.

בשנת 2018 שיחקה בתפקיד הראשי בסרט הקולנוע "זכות השתיקה" של הבמאית והמפיקה החרדית דינה פרלשטיין.

ביוני 2018 העלתה מופע משותף עם לי בירן, "אליאנה תדהר ולי בירן שרים הכבש השישה עשר", לרגל ציון 40 שנה ליצירת המופת של יהונתן גפן ויוני רכטר, "הכבש השישה עשר". באותה שנה הופיעה בפעם השמינית בפסטיגל.

ב-2019 שיחקה בסדרת הנוער "פוראבר", אותה כתב אורי גרוס במיוחד לתדהר ובן זוגה בירן. בסדרה היא מגלמת את ד"ר בתיה גילמן. בערוץ TeenNick.

בינואר 2019 תדהר ובירן הוציאו את הדואט "בלעדיך", מתוך הסדרה "Oboy".

ב-2019 החלה להנחות את התוכנית "נינג'ה ישראל ילדים" ששודרה ב"ערוץ הילדים", לצד עודד פז. בסוף אותה שנה השתתפה ב״play פסטיגל״ בתור מיס אלי, ואליאנה אחות של טלי.

באפריל 2020 תדהר ובן זוגה, לי בירן, פרסמו את השיר "לא לבד". באותה השנה הופיעה בפסטיגל העשירי ברציפות שלה ובכך שברה תדהר שיא חדש של עשר הופעות רצופות במופע והגיעה לשוויון הופעות עם טל מוסרי. בכך החזיקה תדהר בתואר "שיאנית הפסטיגל" וזכתה באותה שנה בתואר "מלכת הפסטיגל" במצעד שערכה תחנת הרדיו גלגלצ. כמו כן פסטיגל זה עשה מחווה לעשרות הפסטיגלים בהם השתתפה: חודשו השירים שביצעה במופע וכן השתתפה בקטעים נוספים המזכירים זאת בתפקיד עצמה.

באפריל 2020 תדהר קריינה את התפקיד של אנה פרנק ב"פודקאסט של אנה" על פי יומנה של אנה פרנק, פודקאסט של גלי צה"ל. ביוני 2020 הוציאה את הסינגל הראשון שלה, בשם "ממכר". באפריל 2021 הוציאה את הסינגל השני שלה, בשם "אהבה עיוורת".

בשנת 2021 השתתפה בטלנובלה "בעלת החלומות", בתפקיד שני ורבורג. באותה שנה הופיעה גם בסרטו של אבי נשר, "תמונת הניצחון" בתפקיד עדה.

באפריל 2022 עלה למסכי הקולנוע הסרט "הסיפור שלנו", בכיכובה של תדהר ושל בעלה לי בירן. באותה שנה השתתפה ב"פסטיגל על פסטיגל" בתור במאית הפסטיגל.

בשנת 2023 היא דיבבה בסרט "הנסיך וסינדרלה". בהמשך השנה הוציאה עם לי בירן את "בשורה טובה" בצל מלחמת חרבות ברזל.

בשנת 2025 תדהר חזרה לפסטיגל אחרי שנתיים של הפסקה, שם גילמה את אליאנה עוזרת ה-AI וביצעה את השיר "אישה על גג העולם", שזכה במקום השלישי.

[ממוזער|256x256 פיקסלים|תדהר ועודד רז על סט הסדרה "[גאליס", 2012]]

## חיים אישיים
דודיה הם השחקנים שמואל סגל ויוסי סגל (בנו הוא יובל סגל). אליאנה היא בת יחידה להוריה, ויש לה שלושה אחים למחצה מנישואיו הראשונים של אביה ואחות למחצה מנישואיה הראשונים של אמה.

תדהר נשואה לזמר לי בירן, אותו הכירה בעת ששניהם השתתפו ב-"i פסטיגל". הם הורים לבן. מתגוררים במושב מגשימים.

## פילמוגרפיה
### קולנוע וטלוויזיה

### פסטיגל

## דיסקוגרפיה
### אלבומים
* 2015: "לוקחים את הזמן"
* 2025: "יום יפה"

### סינגלים
* 2020: "ממכר"
* 2021: "אהבה עיוורת"
* 2022: "כמו בסרטים (מתוך הסרט ״הסיפור שלנו״)"

## קישורים חיצוניים

* 
* 
* 
* הדס בשן, "כולם רוצים חלק ממני", באתר mako, 3 בספטמבר 2015
* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:זמרות השרות בעברית
קטגוריה:זמרות ישראליות
קטגוריה:מוזיקאיות ישראליות
קטגוריה:מוזיקאים ישראלים
קטגוריה:מנחות ערוץ הילדים
קטגוריה:מדבבות ישראליות
קטגוריה:מדבבים ישראלים
קטגוריה:מנחות טלוויזיה ישראליות
קטגוריה:גאליס
קטגוריה:זוכי טקס נבחרי הילדים: שחקנים
קטגוריה:משתתפות הפסטיגל
קטגוריה:זוכי הפסטיגל
קטגוריה:זוכות הפסטיגל
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות הקונסרבטוריון הישראלי למוזיקה תל אביב
קטגוריה:בוגרי הקונסרבטוריון הישראלי למוזיקה תל אביב
קטגוריה:חברי להקת צופי תל אביב
קטגוריה:חברי להקת השכנים של צ'יץ'
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:רמת אביב: אישים
קטגוריה:מגשימים: אישים
קטגוריה:מנחים ישראלים
קטגוריה:פרזנטוריות ישראליות
קטגוריה:שחקניות קולנוע חרדי
קטגוריה:נינג'ה ישראל
קטגוריה:כוכבי ילדים
קטגוריה:ישראליות שנולדו ב-1992
קטגוריה:ישראלים שנולדו ב-1992